Source: http://docplayer.fi/6876097-Fimea-kehittaa-arvioi-ja-informoi-julkaisusarja-3-2012-fimean-suositus-potilasnakokulman.html
Timestamp: 2018-03-21 04:00:23+00:00
Document Index: 22429201

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Fimea kehittää, arvioi ja informoi JULKAISUSARJA 3/2012. Fimean suositus potilasnäkökulman - PDF
Fimea kehittää, arvioi ja informoi JULKAISUSARJA 3/2012. Fimean suositus potilasnäkökulman
Download "Fimea kehittää, arvioi ja informoi JULKAISUSARJA 3/2012. Fimean suositus potilasnäkökulman"
1 Fimea kehittää, arvioi ja informoi JULKAISUSARJA 3/2012 Fimean suositus potilasnäkökulman huomioimisesta haastattelututkimuksella lääkkeiden hoidollisen ja taloudellisen arvon arvioinnissa sekä siihen liittyvässä lääkeinformaatiossa
2 FIMEAN SUOSITUS POTILASNÄKÖ- KULMAN HUOMIOIMISESTA HAAS- TATTELUTUTKIMUKSELLA LÄÄKKEI- DEN HOIDOLLISEN JA TALOUDEL- LISEN ARVON ARVIOINNISSA SEKÄ SIIHEN LIITTYVÄSSÄ LÄÄKEINFORMAATIOSSA Fimea kehittää, arvioi ja informoi -julkaisusarja 3/2012 Lääkealan turvallisuus- ja kehittämiskeskus Fimea 2012 Versio 1.0 Julkaisija Lääkealan turvallisuus- ja kehittämiskeskus Fimea Postiosoite: PL 55, Helsinki Puh. vaihde: (09) Ulkoasu ja taitto SEK Promote Oy ISBN ISSN-L ISSN (verkkojulkaisu) 2
3 SISÄLLYSLUETTELO Fimean suositus potilasnäkökulman huomioimisesta haastattelututkimuksella lääkkeiden hoidollisen ja taloudellisen arvon arvioinnissa sekä siihen liittyvässä lääkeinformaatiossa TYÖRYHMÄ... 4 TIIVISTELMÄ... 5 RESUMÉ... 6 ABSTRACT TAUSTAA POTILASNÄKÖKULMAN MERKITYKSESTÄ HAASTATTELUTUTKIMUKSEN TAVOITTEET MENETELMÄ POTILAIDEN REKRYTOINTI HAASTATTELUJEN KÄYTÄNNÖN TOTEUTUS HAASTATTELURUNKO AINEISTON ANALYSOINTI JA TULOSTEN RAPORTOINTI AIKATAULU LÄHTEET LIITTEET
4 TYÖRYHMÄ Marja Airaksinen Hannes Enlund Katri Hämeen-Anttila Helena Kastarinen Jenni Kleme Piia Peura Marika Pohjanoksa-Mäntylä FaT, professori, Helsingin yliopisto, Farmasian tiedekunta, sosiaalifarmasian osasto FaT, tutkimuspäällikkö, Lääkealan turvallisuus- ja kehittämiskeskus FaT, kehittämispäällikkö, Lääkealan turvallisuus- ja kehittämiskeskus LT, tutkijalääkäri, Lääkealan turvallisuus- ja kehittämiskeskus Proviisoriopiskelija, projektityöntekijä, Helsingin yliopisto, Farmasian tiedekunta, sosiaalifarmasian osasto Proviisori, lääketaloustieteilijä, Lääkealan turvallisuus- ja kehittämiskeskus FaT, yliopistonlehtori, Helsingin yliopisto, Farmasian tiedekunta, sosiaalifarmasian osasto 4
5 TIIVISTELMÄ Fimean suositus potilasnäkökulman huomioimisesta haastattelututkimuksella lääkkeiden hoidollisen ja taloudellisen arvon arvioinnissa sekä siihen liittyvässä lääkeinformaatiossa. Fimea kehittää, arvioi ja informoi -julkaisusarja 3/ s. ISBN Tausta Suomalainen terveys- ja lääkepolitiikka painottaa asiakas- ja potilaslähtöisyyttä. Se edellyttää lääkkeiden käyttäjien sekä heidän omaistensa kuulemista myös lääkkeen hoidollisen ja taloudellisen arvon arvioinnissa läpi koko arviointiprosessin. Keskeinen menetelmä potilasnäkökulman selvittämisessä on haastattelututkimus, jonka toteuttaminen on kuvattu tässä suosituksessa. Suositus täydentää Lääkealan turvallisuus- ja kehittämiskeskus Fimean suositusta lääkkeiden hoidollisen ja taloudellisen arvon arvioinnista. Tavoitteet Suosituksen tavoitteena on, että haastattelututkimuksen perusteella saatu näkemys potilasnäkökulmasta auttaa huomioimaan lääkkeiden käyttäjien kannalta merkitykselliset seikat lääkkeen hoidollisen ja taloudellisen arvon arvioinnissa sekä siihen liittyvässä lääkeinformaatiossa. Haastattelututkimuksen tavoitteet ja toteutus 1) Haastattelun tavoitteena on potilasnäkökulman selvittäminen Lääkkeen käyttäjälle merkitykselliset seikat, haitat ja hyödyt lääkehoidossa Lääkehoidon eettiset, sosiaaliset ja organisatoriset näkökulmat Keskeiset lääketiedon tarpeet ja kanavat lääketiedon levittämiseen 2) Menetelmänä on laadullinen teemahaastattelu Rakentuu muutamien avainkysymysten tai -aihepiirien ympärille Toteutetaan ryhmäkeskusteluna tai yksilöhaastatteluna arvioitava lääkehoito ja sen kohderyhmä huomioiden 3) Haastateltavien rekrytointi Osallistujiksi rekrytoidaan potilaita tai omaisia, joilla on kokemusta joko arvioinnin kohteena olevista lääkkeistä tai vertailuhoidoista Tavoitteena on taustatekijöiltään mahdollisimman monipuolinen osallistujajoukko, mutta tilastollista yleistettävyyttä ei haeta 4) Haastatteluiden käytännön toteutus Ryhmäkeskusteluissa 5 6 osallistujaa, vähintään kaksi ryhmähaastattelua Yksilöhaastatteluita vähintään 5 10 Haastattelut nauhoitetaan 5) Haastattelurunko Potilaiden kokemukset sairaudesta Potilaiden kokemukset käyttämänsä lääkkeen hyödyistä ja haitoista Potilaiden odotukset ja kokemukset tutkittavien lääkkeiden eroista Lääkkeen vaikutusten arvotus Potilaiden odotukset ja kokemukset lääketiedon saannista 6) Aineiston analysointi ja tulosten raportointi Nauhoitettu aineisto kirjoitetaan tekstiksi ennen analysointia Analyysimenetelmänä on laadullinen sisältöanalyysi kvantifiointia ja taulukointia hyödyntäen Aineisto analysoidaan ja raportoidaan haastattelurungon teemojen sekä eettisten, organisatoristen ja sosiaalisten tekijöiden mukaan 5
6 RESUMÉ Fimeas rekommendation angående inkluderande av patient perspektivet med hjälp av intervjustudie i utvärderingen av det terapeutiska och ekonomiska värdet av läkemedel samt därtill hörande läkemedelsinformation. Publikationsserien Fimea utvecklar, utvärderar och informerar 3/ s. ISBN Bakgrund Finlands hälso- och läkemedelspolitik betonar en kund- och patientcentrering. Förutsättningen är att läkemedelsanvändarnas och anhörigas åsikter hörs i hela utvärderingsprocessen. Den huvudsakliga metoden som används för att fastställa patientperspektivet är genom intervjustudie, vars genomförande beskrivs i denna rekommendation. Den kompletterar Fimeas rekommendation för utvärdering av det terapeutiska och ekonomiska värdet av läkemedel. Mål Syftet med rekommendationen är att patientperspektivet som erhållits med hjälp av intervjustudien bidrar till att uppmärksamma relevanta synpunkter på utvärderingen av det terapeutiska och ekonomiska värdet av läkemedel samt läkemedelsinformationen. Intervjustudiens mål och genomförande 1) Syftet med intervjun är att klargöra patientperspektivet Viktiga faktorer, risker och fördelar med läkemedelsbehandling Etiska, sociala och organisatoriska synpunkter och effekter Viktiga informationsbehov och kanaler för att sprida information 2) Som metod används kvalitativ temaintervju Bygger på vissa nyckelfrågor eller teman Genomförs som gruppdiskussion eller individuella intervjuer med hänsyn till läkemedlet som utvärderas samt målgruppen 3) Rekrytering av intervjupersonerna Deltagarna rekryteras från patienter eller anhöriga med erfarenhet av antingen läkemedlet som utväderas eller jämförelsevården Målet är en mångfaldig intervjugrupp, men en statistiskt representativ grupp söks inte 4) Praktiskt genomförande av intervjuerna Gruppdiskussion med 5 6 deltagare, minst två gruppintervjuer Individuella intervjuer med minst 5 10 deltagare Intervjuerna bandas 5) Intervjustommen Patienternas erfarenheter av sjukdomen ifråga Patienternas erfarenheter om läkemedlets nyttor och biverkningar Patienternas förväntningar och erfarenheter angående skillnaderna mellan läkemedlen som utvärderas Värdering av läkemedlets effekter Patienternas förväntningar och erfarenheter av tillgång till information 6) Data-analys och rapportering av resultat Det bandade materialet skrivs ut som text före analyseringen Som analysmetod används kvalitativ innehållsanalys med hjälp av kvantifiering och tabellering Data analyseras och rapporteras med hjälp av teman i intervjustommen samt de etiska, social och organisatoriska synpunkter som identifierats 6
7 ABSTRACT Fimea s recommendation for integrating the patient perspective through interview study with the assessment of the therapeutic and economic value of pharmaceuticals and corresponding medicines information. Finnish Medicines Agency Fimea. Serial Publication Fimea Develops, Assesses and Informs 3/ P. ISBN Background Finnish health and medicines policy emphasizes clientand patient-centeredness. In the assessment of the therapeutic and economic value of pharmaceuticals, this requires appreciation of the needs and preferences of the patients and their families throughout the entire assessment process. A central method for soliciting the patient perspective is an interview study, the conduct of which is described herein. This recommendation complements the Finnish Medicines Agency s recommendation for the assessment of the therapeutic and economic value of pharmaceuticals. Aim The aim of this recommendation is to facilitate that the patient perspective solicited through the interview study entails consideration of the factors relevant to the users of medicines in the assessment of the therapeutic and economic value of pharmaceuticals and corresponding medicines information. The objectives, design and conduct of the interview study 1) The aim of the interview is to solicit and characterize the patient perspective Factors relevant to users of medicines, including risks and benefits of medicines Ethical, social and organizational aspects of pharmacotherapy Key needs and channels for medicines information 2) A qualitative theme interview as the method Built around a few key questions or topics Carried out as group discussions or individual interviews, considering the pharmacotherapy to be assessed and its target group 3) Recruitment of interviewees Patients or family members with experience of either the medicines under assessment or their comparators will be recruited as participants The objective is to include a diverse set of participants as to their background characteristics, yet statistical generalizability is not sought for 4) Implementation of the interviews At least 2 group discussions with 5 6 participants Individual interviews of at least 5 10 participants The interviews are recorded 5) Body of the interview Patients experiences of the target illness Patients experiences of the benefits and harms of their medication Patients expectations on and experiences of the differences between the assessed medicines Valuation of the effects of the assessed medicines Patients expectations on and experiences of access to medicines information 6) Data analysis and reporting of results Recorded data are transcribed prior to analysis The method of analysis is a qualitative content analysis with quantification and tabulation Data analysis and reporting is done according to the interview themes as well as ethical, organizational and social issues 7
8 1. TAUSTAA POTILASNÄKÖKULMAN MERKITYKSESTÄ Suomalainen terveys- ja lääkepolitiikka painottaa asiakaskeskeisyyttä ja potilaslähtöisyyttä (Terveydenhuoltolaki 1326/2010, Sosiaali- ja terveysministeriö 2011). Lääkehuoltoa tuleekin kehittää asiakkaiden tarpeita vastaavaksi. Tämä edellyttää lääkkeiden käyttäjien tai heidän omaistensa kuulemista myös lääkkeen hoidollisen ja taloudellisen arvon arvioinnin yhteydessä. Tarkoituksena on ensisijaisesti parantaa arviointien laatua ja vaikuttavuutta (Entwistle ym. 1998). Potilaiden kuuleminen on erittäin tärkeää, sillä heillä on kokemukseen perustuvaa tietoa sairaudestaan sekä sen hoidossa käyttämistään lääkkeistä. Potilaiden odotukset ja kokemukset täydentävät terveydenhuollon ammattilaisten ja tutkijoiden näkemyksiä. Potilasnäkökulman huomioiminen voi vaikuttaa positiivisesti myös arvioinnin tulosten levittämiseen ja käyttöönottoon, sillä lääkkeitä käyttävät potilaat ovat yksi lääkkeiden arviointitiedon käyttäjäryhmistä. Lisäksi lääkkeiden käyttäjien näkemyksiä tarvitaan arvioitavaan lääkkeeseen tai lääkeaineryhmään liittyvän lääkeinformaation kehittämisessä. Potilaan tai väestön näkökulman huomioiminen ei ole kansainvälisesti yhdenmukaista terveydenhuollon menetelmien arvioinnissa (Gagnon ym. 2011). Aiemmissa kansainvälisissä arvioinneissa yksittäiset potilaat ovat osallistuneet arviointiprosessin eri vaiheisiin tai potilasnäkökulmaa on selvitetty aiempien tutkimusten tai arviointiprosessin aikana toteutettujen kysely- ja haastattelututkimusten perusteella. Tutkimuksissa on käytetty sekä laadullisia että määrällisiä tutkimusmenetelmiä. Potilasnäkökulma tulee huomioida läpi koko arviointiprosessin (kuva 1). Lääkealan turvallisuus- ja kehittämiskeskuksen (jäljempänä Fimea) neuvottelukunta ottaa kantaa siihen, miten potilasnäkökulma huomioidaan yksittäisessä arvioinnissa jo sitä suunniteltaessa. Tavoitteena on varmistaa, että arvioinnissa huomioidaan lääkkeen käyttäjille merkitykselliset seikat. Potilaat ovat merkittävä tiedonlähde myös arvioitaessa lääkehoidon eettisiä, sosiaalisia ja organisatorisia vaikutuksia sekä otettaessa kantaa arvioidun lääkkeen hoidolliseen ja taloudelliseen arvoon. Potilasnäkökulman selvittämisessä voidaan hyödyntää useita eri tiedonlähteitä. Näitä ovat esimerkiksi aikaisempi tutkimustieto ja potilasjärjestöjen näkemykset. Tämän suosituksen tarkoituksena on kuvata, kuinka potilasnäkökulmaa voidaan selvittää haastattelututkimuksella lääkkeiden hoidollisen ja taloudellisen arvon arvioinnin yhteydessä (luku 2). Suosituksessa potilaalla tarkoitetaan lääkettä käyttävää yksilöä. Joissakin tapauksissa (esim. lapset, iäkkäät) voidaan kuulla omaisten näkemyksiä. Suositus on Fimean näkemys siitä, miten potilasnäkökulmaa voidaan selvittää haastattelututkimuksella silloin, kun arvioidaan lääkkeiden hoidollista ja taloudellista arvoa, ja sen tarkoitus on ohjata Fimean omaa toimintaa sekä niiden tahojen toimintaa, jotka Fimean toimeksiannosta suorittavat haastattelututkimuksia. Suositus ei ole oikeudelliselta luonteeltaan viranomaisia tai toimijoita sitova. Suosituksen valmisteluvaiheessa suositusluonnos on ollut julkisesti saatavilla ja kommentoitavissa Fimean verkkosivuilla. Fimea kiittää saamistaan arvokkaista kommenteista, jotka ovat osaltaan ohjanneet suosituksen viimeistelyä. Tämä suositus päivitetään vuonna 2015 Fimean suosituksen lääkkeiden hoidollisen ja taloudellisen arvon arvioinnista päivityksen yhteydessä. 8
9 YKSITTÄINEN POTILAS POTILASNÄKÖKULMAN SELVITYS HAASTATTELUTUTKIMUKSELLA 1 Aiheiden kokoaminen Aiheiden ARVIOINTI valinta Suunnitelma tietopyynnöt toteutus KANNANOTTO TIEDOTTAMINEN RAPORTIN PÄIVITTÄMINEN Aikatavoite: Lääkekohtainen arviointi: 5 10 kk, laaja arviointi: kk YKSITTÄINEN POTILAS Kuka tahansa voi ehdottaa arvioinnin aiheita strukturoidulla lomakkeella. Fimea esittelee ehdotetut aiheet neuvottelukunnalle. Arviointiryhmä kirjoittaa luonnoksen arviointisuunnitelmasta. Sidosryhmiä pyydetään kommentoimaan arviointisuunnitelman luonnosta ja vastaamaan tietopyyntöön. Arviointiryhmä tekee arvioinnin huomioiden sidosryhmien kommentit. Arviointiryhmä kirjoittaa luonnoksen arvioinnin tiivistelmästä ja kannanotosta. Fimea julkaisee arviointiraportin verkkosivuillaan. Fimea julkaisee aihe-ehdotukset verkkosivuillaan. Neuvottelukunta asettaa ehdotetut aiheet tärkeysjärjestykseen. Fimea valitsee arvioitavat aiheet ja julkaisee ne verkkosivuillaan. Fimea julkaisee suunnitelman luonnoksen kommentoitavaksi verkkosivuillaan. POTILAS- JÄRJESTÖ Fimea julkaisee kommentoitavaksi arviointiraportin luonnoksen verkkosivuillaan. Sidosryhmiä pyydetään kommentoimaan arviointiraportin luonnosta. POTILASNÄKÖKULMAN EDUSTAJA Arviointiryhmä esittelee arvioinnin tulokset neuvottelukunnalle. Neuvottelukunta ottaa kantaa hoidolliseen ja taloudelliseen arvoon. Suomen Lääkärilehti julkaisee arvioinnin tiivistelmän, joka julkaistaan myös Fimean, Käypä hoito -yksikön ja Finohtan verkkosivuilla. Fimea julkaisee potilaille suunnatun tiivistelmän ja muut mahdolliset koulutusmateriaalit verkkosivuillaan. YKSITTÄINEN POTILAS Kuva 1. Potilasnäkökulman huomioiminen lääkkeiden hoidollisen ja taloudellisen arvon arviointiprosessissa niin lääkekohtaisissa kuin laajoissa arvioinneissa. ¹ Potilasnäkökulman selvitys haastattelututkimuksella tarkoittaa tässä suosituksessa kuvattua tutkimusta. 9
10 2. HAASTATTELUTUTKIMUKSEN TAVOITTEET Haastattelututkimuksen tarkoituksena on selvittää lääkkeen käyttäjälle merkityksellisiä seikkoja lääkehoidossa. Haastatteluissa ilmeneviä asioita hyödynnetään arviointisuunnitelmaa luotaessa, arvioinnissa (eettiset, sosiaaliset ja organisatoriset tekijät), kannanotossa sekä näytön levittämisessä (kuva 1). Tavoitteena on saada vastaus seuraaviin kysymyksiin: Mitkä sairauden oireet/seuraukset vaikuttavat eniten potilaan jokapäiväiseen elämään? Minkälaisia kokemuksia potilailla on arvioinnin kohteena olevien lääkkeiden tai vertailuhoitojen hyödyistä ja kuinka merkityksellisiä nämä ovat potilaille? Minkälaisia kokemuksia potilailla on arvioinnin kohteena olevien lääkkeiden tai vertailuhoitojen haitoista ja kuinka merkityksellisiä nämä ovat potilaille? Millaisia kokemuksia tai odotuksia potilailla on arvioinnin kohteena olevien hoitovaihtoehtojen eroista? Mitkä lääkkeisiin liittyvät tekijät ovat potilaalle tärkeitä lääkehoitoa valittaessa? Millaista lääkehoitoa koskevaa informaatiota potilaat haluaisivat ja miten? 10
11 3. MENETELMÄ Laadulliset tutkimusmenetelmät soveltuvat selvittämään potilaan näkemyksiä lääkehoidostaan. Tavoitteena on osallistujien näkökulman ymmärtäminen, eikä tuloksia ole tarkoitus määrällisen (kvantitatiivisen) tutkimuksen tavoin yleistää (Kylmä ja Juvakka 2007). Laadulliset haastattelututkimukset soveltuvat määrällisiä tutkimuksia paremmin eri näkökulmien huomioimiseen, sillä tutkijan laatimien strukturoitujen vastausvaihtoehtojen sijaan haastateltavat saavat avoimesti tuoda esiin kokemuksiaan (Silverman 2005, Stewart ym. 2007). Tarvittaessa haastattelija voi tarkentaa epäselviä kohtia esittämällä lisäkysymyksiä. Ensisijainen tutkimusmenetelmä on puolistrukturoitu teemahaastattelu, joka voidaan toteuttaa joko ryhmäkeskusteluna (focus group discussion) tai yksilöhaastatteluna lääkeaine- ja potilasryhmäkohtaisesti (Kylmä ja Juvakka 2007). Haastattelu rakentuu muutamien avainkysymysten tai -aihepiirien ympärille. Käsiteltävien aiheiden järjestys voi vaihdella haastatteluissa eikä kaikkia tarkentavia kysymyksiä tarvitse käydä läpi. Tutkimuksen tekijällä tulee olla terveydenhuollon ja lääkehoidon osaamista (esimerkiksi lääketieteen, farmasian tai hoitotieteen alan tutkinto) sekä hänen tulee tuntea laadulliset tutkimusmenetelmät. Tutkimukseen valmistautuessa on suositeltavaa tutustua menetelmäkirjallisuuteen (taulukko 1). Arvioitavan lääkkeen tai potilasryhmän erityispiirteiden vuoksi myös muun kuin tässä suosituksessa esitetyn menetelmän käyttäminen voi olla tarpeen. Muun menetelmän käyttäminen on perusteltava. Tarvittaessa käytetään esimerkiksi viittomakielen tulkkia tai muita tulkkeja. Taulukko 1. Esimerkkejä menetelmäkirjallisuudesta tutkimukseen valmistautumisen tueksi. Aihe Kirjallisuus Laadullinen tutkimus Kylmä ja Juvakka 2007 Silverman 2005 Ryhmäkeskustelu Stewart ym Aineiston analysointi Elo ja Kyngäs 2008 Kylmä ja Juvakka 2007 Laadun arviointi Kylmä ja Juvakka 2007 Silverman 2005 Ryhmäkeskustelu Ryhmäkeskustelussa tärkeintä on haastateltavien keskinäinen vuorovaikutus (Hämeen-Anttila ja Katajavuori 2008a). Kysymysten esittämisen sijaan haastattelija seuraa ryhmän keskustelua mahdollisimman pitkään siihen puuttumatta. Tarvittaessa hän rohkaisee kaikkia osallistumaan keskusteluun, esittää tarkentavia kysymyksiä, kommentoi haastateltavien kokemuksia tai palauttaa keskustelun oleellisiin teemoihin (Barbour ja Kitzinger 1999, Hämeen-Anttila ja Katajavuori 2008a). Ryhmäkeskustelulla on mahdollista saada joustavasti ja nopeasti tietoa eri näkökulmista kohtuullisilla kustannuksilla (Hämeen- Anttila ja Katajavuori 2008a). Haastateltavien välinen vuorovaikutus voi nostaa esiin näkökulmia, joita yksilöhaastattelussa ei välttämättä ilmenisi. Yksilöhaastattelu Yksilöhaastattelussa saadaan ryhmäkeskustelua paremmin kartoitettua yksittäisen potilaan mielipiteitä, koska tällöin ei ole muita henkilöitä vaikuttamassa haastateltavan vastauksiin (Hirsjärvi ja Hurme 2001). Yksilöhaastattelua kannattaa harkita, jos aihe on arka ja henkilökohtainen (esim. psykiatriset sairaudet). Myös tilanteissa, joissa potilaiden rekrytointi ryhmäkeskustelua varten on erityisen haastavaa (esim. harvinainen sairaus tai lääke), yksilöhaastattelu soveltuu ryhmäkeskustelua paremmin. Haastateltavien rekrytointi yksilöhaastatteluun on ryhmäkeskustelua joustavampaa, sillä haastatteluajan ja -paikan voi sopia haastateltavien toiveiden mukaisesti. Tietoon perustuva suostumus ja eettisen toimikunnan lupa Jokainen haastateltava antaa kirjallisen suostumuksen tutkimukseen osallistumiseen ja luvan käyttää keskustelussa esiin tulevia asioita tutkimuksen raportoinnissa (liite 1, Malli suostumuslomakkeesta). Haastateltava ja tutkijat allekirjoittavat kaksi samanlaista suostumuslomaketta, joista toinen jää haastateltavalle ja toinen tutkijoille. Tutkimus toteutetaan hyvien eettisten periaatteiden ja tieteellisten käytänteiden mukaisesti (Helsingin julistus 1964, Tutkimuseettinen toimikunta 2009). Haastattelututkimukseen ei välttämättä tarvita eettisen toimikunnan lupaa (Tutkimuseettinen toimikunta 2009). Eettisen toimikunnan lupaa kannattaa kuitenkin harkita haettavaksi tapauskohtaisesti. 11
12 4. POTILAIDEN REKRYTOINTI Haastatteluun mukaan otettavat potilaat Haastattelun kohteena oleva potilasryhmä ja lääkehoito on määritetty arviointisuunnitelman luonnoksessa. Haastattelussa tulisi mahdollisuuksien mukaan huomioida myös mahdolliset alaryhmät, esimerkiksi diabeteksessa tyypin 1 ja tyypin 2 diabetespotilaat, jos heidän kokemustensa oletetaan poikkeavan merkittävästi toisistaan. Potilaiden kokemuksia selvitetään arviointisuunnitelman luonnoksessa määritetystä arvioinnin kohteena olevasta lääkehoidosta tai vertailuhoidosta. Osallistujiksi pyritään saamaan potilaita, joilla on kokemusta joko arvioinnin kohteena olevista lääkkeistä tai vertailuhoidoista. Osalla osallistujista voi olla kokemusta myös molemmista hoitovaihtoehdoista. Mukaanottokriteerit on pohdittava tapauskohtaisesti niin, että pyritään välttämään valikoitumisesta johtuvaa harhaa. Haastatteluun pyritään saamaan taustatekijöiltään (esim. ikä, sukupuoli, sairauden kesto, maaseutu vs. kaupunki, aiemmat hoidot) mahdollisimman monipuolinen osallistujajoukko, mutta tavoitteena ei ole tilastollinen edustavuus (Barbour ja Kitzinger 1999). Terveydenhuollon ammattilaiset rajataan tutkimuksen ulkopuolelle, koska varsinkin rajatussa tutkimusjoukossa heidän ammatillinen kokemuksensa voi vaikuttaa ryhmädynamiikkaan. Rekrytointiprosessin suunnittelussa ja toteutuksessa voi olla mukana kliinisessä työssä oleva lääkäri, joka tuntee hyvin arvioitavan lääkkeen sekä sairauden, jota sillä hoidetaan. Rekrytointi Potilaat rekrytoidaan arvioinnin kohdeväestö huomioon ottaen tarkoituksenmukaisista paikoista. Esimerkkejä rekrytointikanavista ovat vertaisryhmät, potilasjärjestöt, terveyskeskukset ja apteekit sekä näiden internetsivut, lehdet ja ilmoitustaulut. Rekrytoinnissa kannattaa käyttää apuna henkilöitä, jotka ovat päivittäin vuorovaikutuksessa potilaiden kanssa (esimerkiksi lääkäri, hoitaja, apteekin henkilökunta). Rekrytointia varten tutkimuksesta laaditaan tiedote (liite 2, Malli tutkimustiedotteesta). Ulkopuolisten yhteyshenkilöiden (esim. lääkäri, hoitaja, apteekkari) kautta tapahtuvassa rekrytoinnissa voidaan käyttää ilmoittautumislomaketta (liite 3, Malli ilmoittautumislomakkeesta), jossa potilas ilmoittaa halukkuutensa osallistua tutkimukseen ja suostumuksensa yhteystietojensa luovuttamiseen tutkijoille. Potilaiden rekrytointi on aikaa vievää, ja se on hyvä aloittaa heti tutkimuksen alkaessa (taulukko 2). Taulukko 2. Muistilista rekrytointiin ja haastatteluun valmistautumiseen (mukaillen Kylmä ja Juvakka 2007, Stewart ym. 2007, Hämeen-Anttila ja Katajavuori 2008a). Rekrytointi - Rekrytointikanavien valinta ja yhteyshenkilöiden kontaktointi viiveettä - Tiedote tutkimuksesta yhteyshenkilöiden kautta tai suoraan osallistujille heti kuin mahdollista - Kutsukirjeen lähettäminen ilmoittautuneille noin kolme päivää ennen haastattelua (liite 4) Haastatteluun valmistautuminen - Haastattelurungon muokkaus ja testaus - Korttien laatiminen lääkkeen vaikutusten arvotusta varten (ks. liite 5, teema 5) - Haastateltavien suostumuslomakkeen muokkaus - Taustatietolomakkeen muokkaus (liite 7) - Nauhurien toimivuuden testaaminen - Muistiinpanovälineiden hankinta 12
13 5. HAASTATTELUJEN KÄYTÄNNÖN TOTEUTUS Ryhmäkeskustelu: ryhmän rakenne, koko ja haastattelujen määrä Erityisesti kokonaisia lääkeryhmiä (laaja arviointi) ja niiden vertailuhoitoja arvioitaessa ryhmien kokoaminen täysin homogeenisiksi on lähes mahdotonta. Ryhmät pyritään kuitenkin muodostamaan sairauden mahdolliset erityispiirteet (ks. arviointisuunnitelman luonnos) huomioiden homogeenisiksi (esim. tyypin 1 ja tyypin 2 diabetespotilaat osallistuvat eri ryhmähaastatteluun). Homogeenisen ryhmän oletetaan tuottavan syvemmälle menevää keskustelua (Barbour ja Kitzinger 1999, Stewart ym. 2007, Hämeen-Anttila ja Katajavuori 2008a). Ryhmän sisällä potilaiden käyttämät lääkehoidot voivat kuitenkin erota toisistaan. Ryhmän koko voi vaihdella tilanteen ja aiheen mukaan (Kylmä ja Juvakka 2007). Käytännön kannalta tavoiteltava ryhmäkoko on 5 6 henkilöä. Hyväksyttävänä ryhmäkokona voidaan kuitenkin pitää 3 8 henkilöä. Ryhmiin on hyvä rekrytoida muutama ylimääräinen henkilö, sillä usein joku peruu osallistumisensa viime hetkellä (Stewart ym. 2007). Jokaista mahdollista alaryhmää kohden (esim. tyypin 1 ja 2 diabetes) on järjestettävä vähintään kaksi ryhmäkeskustelua. Jos keskusteluissa nousseet näkökulmat ja asiat alaryhmien sisällä poikkeavat merkittävästi toisistaan, tulee ryhmäkeskusteluja järjestää lisää (Hämeen- Anttila ja Kataja-vuori 2008a). Määrä on riittävä, kun uusi ryhmä ei tuo enää tutkimuskysymysten kannalta uutta tietoa (ns. saturaatiopiste). Yksilöhaastattelu: haastattelujen määrä Yksilöhaastatteluissa haastatellaan ensin 5 10 henkilöä alaryhmää kohden, jonka jälkeen haastattelut puretaan ja analysoidaan (Hämeen-Anttila ja Katajavuori 2008a). Jos haastattelut eivät tuo enää uusia näkökulmia tutkittavaan aiheeseen, voidaan haastattelujen määrää pitää sopivana. Muussa tapauksessa järjestetään lisää haastatteluja. Haastattelutila ja -tilanne Haastattelutilan on oltava rauhallinen, tutkimuksen kannalta neutraali ja osallistujien kannalta hyvien kulkuyhteyksien päässä (esim. monitoimitalo, luokkahuone, vapaaehtoisjärjestöjen tilat) (Barbour ja Kitzinger 1999, Kylmä ja Juvakka 2007, Stewart ym. 2007). Haastattelua varten kannattaa varata aikaa 1 2 tuntia (Kylmä ja Juvakka 2007). Haastatteluja ei kannata sopia liian tiiviillä aikataululla, vaan on hyvä jättää välipäiviä myös litteroinnille eli haastattelujen puhtaaksi kirjoittamiselle. Haastattelut nauhoitetaan, ja lisäksi ryhmäkeskusteluissa (mahdollisuuksien mukaan myös yksilöhaastatteluissa) mukana oleva toinen tutkija kirjoittaa muistiinpanoja keskustelun kulusta, ilmapiiristä ja haastateltavien kehonkielestä (Barbour ja Kitzinger 1999). Haastateltavan kieltäytyessä nauhoituksesta käytetään pelkkiä muistiinpanoja. Tarkoituksena on pitää keskustelu mahdollisimman avoimena (Barbour ja Kitzinger 1999, Kylmä ja Juvakka 2007). Haastateltaville on hyvä painottaa, että keskusteluissa ei ole oikeita tai vääriä vastauksia, vaan kaikki näkökulmat ovat tärkeitä. 13
14 6. HAASTATTELURUNKO Haastattelurunkoa suunniteltaessa on hyödynnetty eurooppalaisen terveydenhuollon menetelmien arviointiverkoston (EUnetHTA) kehittämää arvioinnin ydinmallia (HTA Core Model, EUnetHTA 2008) sekä kansainvälisten arviointiviranomaisten suosituksia ja käytäntöjä (NICE 2004a, NICE 2004b, Kristensen ja Sigmund 2007, National Board of Health 2007). Haastattelurunko antaa pääteemat ja -kysymykset haastattelun rakenteesta (taulukko 3, liite 5: Haastattelurunko). Haastattelukysymykset pyritään pitämään mahdollisimmin avoimina ja tarvittaessa esitetään tarkentavia kysymyksiä (Kylmä ja Juvakka 2007). Tarkentavat kysymykset auttavat jäsentämään haastattelua ja pitämään sen aiheessa. Haastattelurungon teemat 2, 3 ja 4 menevät osittain päällekkäin, joten etenkin näissä teemoissa käsiteltävien asioiden järjestys voi vaihdella. Teema 5 muodostuu toiminnallisesta osuudesta, jossa osallistujat arvottavat lääkkeen vaikutuksia tai sen käyttöön liittyviä seikkoja. Teemaa varten on pohdittava oleelliset muuttujat ja laadittava kortit, joiden avulla edellä mainittu arvottaminen suoritetaan. Avovastauksille ja vapaalle keskustelulle varataan myös mahdollisuus. Haastattelurunko tulee muokata arvioinnin kohteena olevaan lääkehoitoon sopivaksi. Kaikki esitetyt kohdat eivät sovi kaikkiin lääkkeisiin, eikä joitakin juuri kyseisen lääkkeen osalta oleellisia kohtia välttämättä ole perusrungossa (liite 6, Esimerkki diabeetikoiden haastattelurungosta). Kysymysten rajaaminen ja täsmentäminen perustuvat ensisijaisesti lääkkeen valmisteyhteenvetoon, hoitosuosituksiin, aikaisempaan kirjallisuuteen ja arviointisuunnitelman luonnokseen. Haastattelurungon ja kysymysten toimivuus testataan muutamalla henkilöllä ennen varsinaisia haastatteluja (Hämeen-Anttila ja Katajavuori 2008a). Pilottihaastattelut voidaan sisällyttää tutkimukseen. Taulukko 3. Haastattelun pääteemat ja niihin liittyvät huomiot tutkijalle Pääteema Huomioita tutkijalle 1. Potilaiden kokemukset sairaudesta Tarkoituksena toimia lyhyenä ja nopeana johdatuksena. 2. Potilaiden kokemukset heidän käyttämänsä lääkkeen hyödyistä Tutustu arvioitavien lääkkeiden hyötyihin etukäteen ja mukauta tarkentavia kysymyksiä tarvittaessa. Huomioi potilaan toimintakyvyn fyysiset, psyykkiset ja sosiaaliset ulottuvuudet tapauskohtaisesti (ks. esimerkiksi EQ-5D-mittarin osa-alueet). 3. Potilaiden kokemukset heidän käyttämänsä lääkkeen haitoista Tutustu lääkkeen haittavaikutuksiin ja muuhun riski-informaatioon etukäteen ja mukauta tarkentavia kysymyksiä tarvittaessa. Huomioi potilaan toimintakyvyn fyysiset, psyykkiset ja sosiaaliset ulottuvuudet tapauskohtaisesti (ks. esimerkiksi EQ-5D-mittarin osa-alueet). 4. Potilaiden odotukset ja kokemukset tutkittavien lääkkeiden eroista Teeman kysymyksiä käydään läpi osallistujien kokemusten mukaan. Edellyttää osallistujilta käyttökokemusta hoitovaihtoehdoista. 5. Lääkkeen vaikutusten arvotus Haastateltavat asettavat arviointisuunnitelman luonnoksessa tunnistetut ja mahdolliset muut lopputulokset* tärkeysjärjestykseen. Tarvittaessa riittää, että haastateltavat nostavat esille esimerkiksi viisi tärkeintä tulosmuuttujaa. Apuna käytetään laminoituja paperiarkkeja, joihin kuhunkin on kirjattu yksi tulosmuuttuja. 6. Potilaiden odotukset ja kokemukset lääketiedon saannista Mikäli haastattelu on venymässä liian pitkäksi, voidaan tästä pääteemasta käydä vain pääkysymykset lyhyesti läpi. *Lopputulokset on määritetty arviointisuunnitelman luonnoksessa. Tulosmuuttujat tulee kuitenkin muokata potilaille ymmärrettävään muotoon ja ammattitermejä tulee välttää. Myös muita sairauden ja lääkehoidon kannalta merkittäviä lopputuloksia tai muuttujia voidaan tarvittaessa käyttää. Lisäksi potilailla on mahdollisuus tuoda jokin uusi näkökulma esille (vaihtoehto: jokin muu tekijä, mikä? ) (ks. liite 5, Haastattelurunko). 14
15 7. AINEISTON ANALYSOINTI JA TULOSTEN RAPORTOINTI Litterointi Haastattelut litteroidaan eli nauhoitettu aineisto kirjoitetaan tekstiksi ennen analysointia (Kylmä ja Juvakka 2007). Litterointi on työlästä ja aikaa vievää. Auki kirjoitetaan ainoastaan haastatteluiden asiasisältö. Täysin asiaankuulumaton sisältö voidaan jättää litteroimatta, samoin tauot, hymähdykset ja naurahdukset. Aikaa yhden tunnin yksilöhaastattelun litterointiin kannattaa varata noin neljä tuntia ja ryhmäkeskustelun litterointiin jopa kokonainen työpäivä (Hämeen-Anttila ja Katajavuori 2008b). Jos tutkija litteroi itse aineistonsa, hän perehtyy siihen samalla, mikä helpottaa aineiston analysointia. Litteroinnin voi tehdä myös ulkopuolinen henkilö, mutta tutkijan on kuitenkin tarkistettava haastattelunauhan ja tekstin yhdenmukaisuus. Aineiston analysointi Aineiston analysointi ja raportointi rakentuu haastattelurungon teemojen sekä eettisten, organisatoristen ja sosiaalisten tekijöiden arviointielementtien ympärille (taulukko 4). Teemojen lisäksi analyysissä hyödynnetään kolmea viimeistä saraketta taulukosta 4 (aihe, selvennys ja saattaa nousta esiin). Tekstistä haetaan teemoittain taulukon aiheisiin liittyviä ilmauksia (sanoja tai lauseita). Kunkin teeman osalta kootaan erikseen kaikki teemaa käsittelevät ilmaukset tekstistä (esim. kaikki haittoja käsittelevät ilmaukset). Ilmaukset pelkistetään eli tiivistetään niin, että olennainen sisältö säilyy (kuva 2) (Kylmä ja Juvakka 2007). Pelkistetyt ilmaukset ryhmitellään alaluokkiin aiheiden mukaisesti teeman alla (esim. koetut haitat, tärkeät elämän osa-alueet, lisäkustannukset yksilölle). Sisällöltään samat pelkistetyt ilmaukset koodataan samalla koodilla ja siirretään analyysitaulukkoon (liite 8, Esimerkki diabeetikoiden analyysitaulukosta). Tarkempaa tietoa laadullisen aineiston analyysistä löytyy menetelmäkirjallisuudesta (taulukko 1). Analyysin apuna voidaan käyttää kvantifiointia, eli haastatteluissa mainittujen ilmauksien laskemista (esim. kuinka monta haastateltavaa on maininnut jonkun tietyn haitan). Lisäksi mahdolliset poikkeavat havainnot on nostettava raportissa esiin. Yksittäisetkin näkökohdat ovat tärkeitä. Luotettavuuden parantamiseksi kaksi tutkijaa koodaa erikseen joko osan tai koko aineiston tapauskohtaisesti (Silverman 2005). He myös keskustelevat keskenään mahdollisista eroavaisuuksista tulkinnoissaan. Aina kahden tutkijan käyttö ei ole mahdollista, mutta tällöin analyysiprosessin aikana on hyvä pyytää vertaisarviointia muilta tutkijoilta tai analysoida aineisto itse uudelleen esimerkiksi vähintään kuukauden kuluttua. Alkuperäisilmaus tekstistä pelkistetty ilmaus (haastattelu) aihe (koodit) ryhmittely teemoihin...mulla tosin heittää, menee ylämäkee ja alamäkee mutta... Verensokeriarvot heittelevät (H1, b) Koettu haitta (sokeritasapaino) Joskus sit katon telkkaria, mut olkohan siinä ja mul on aika sekava olo ja mä meen mittaamaan. Mul on ollut alle kaks ja mä viel ite menen ottamaan leipää sieltä. Sekava olo verensokerin laskiessa (H4) Koettu haitta (hypo) Lääkkeen haitat Se on yllättävän kuormittavaa muistille ja silleen sit semmoiselle niinku arkiselle jaksamiselle Lääkkeen käytön vaikutus muistiin ja jaksamiseen (H2) Lääkkeen käyttö (muistaminen) Kuva 2. Esimerkki aineiston pelkistämisestä, koodauksesta, ryhmittelystä ja luokittelusta (mukaillen Kylmä ja Juvakka 2007). 15
16 Taulukko 4. Taulukkopohja aineiston analysointiin (Kristensen ja Sigmund 2007, National Board of Health 2007, EUnetHTA 2008). Teema ID¹ Osa-alue Aihe Selvennys Saattaa nousta esiin 1. Kokemukset sairaudesta 2. Lääkkeen hyödyt 3. Lääkkeen haitat 4. Lääkkeen vaikutusten arvotus 5. Lääketiedon saanti Psykologiset näkökohdat Koetut oireet, ongelmat ja rajoitukset Sosiaaliset tekijät Tärkeät elämän osa-alueet arki, vapaa-aika, työ, koulutus, puoliso, perhe, omaishoitaja, ystävät, työkaverit pelot, uskomukset Vaikuttavuus Koetut hyödyt vaikutus elämänlaatuun Vaikuttavuus Potilastyytyväisyys / tervey- lääkkeen käyttö, hoidon teen seuranta, lääkärissä käynnit, annosteluvälineet G0002 Organisatoriset tekijät Prosessi lääkehoidon toteutuminen käytännössä, hoitoon sitoutuminen H0002 H0004 Sosiaaliset tekijät Tärkeät elämän osa-alueet arki, vapaa-aika, työ, koulutus, puoliso, perhe, omaishoitaja, ystävät, työkaverit H0005 Sosiaaliset tekijät Tärkeät elämän osa-alueet fyysinen ja psyykkinen toimintakyky, elämänlaatu H0006 Sosiaaliset tekijät Yksilö kokemukset, odotukset uskomukset H0002 H0004 Potilasturvallisuus Koetut haitat pelot, uskomukset Sosiaaliset tekijät Tärkeät elämän osa-alueet arki, vapaa-aika, työ, koulutus, puoliso, perhe, omaishoitaja, ystävät, työkaverit H0006 Sosiaaliset tekijät Yksilö kokemukset, odotukset, pelot hoitoon sitoutuminen F0002 F0008 Eettinen arviointi Kustannukset potilaalle Periaatteellisia kysymyksiä lääkkeen eettisistä ulottuvuuksista, ihmisarvon kunnioitus Lisäkustannukset jos nousee esille aika, matka, hoito, hoidon seuranta F0017 Eettinen arviointi Vaikutus hoitoon liittyvät tärkeät tekijät maksuhalukkuus H0009 Sosiaaliset tekijät Kommunikaatio päätöksenteko hoidosta B0014 Arvioitavan lääkehoidon kuvaus Koulutus ja informaatio sisältö hoidosta sopiminen H0009 Sosiaaliset tekijät Kommunikaatio tiedon tarve ja tiedon saanti, informaatiolähteet erityisryhmät ¹ Arviointielementit (ks. Fimean suositus lääkkeiden hoidollisen ja taloudellisen arvon arvioinnista) 16
17 Raportointi Tutkimusraportin keskeinen sisältö ja raportointimalli on kuvattu taulukossa 5. Raportti on pituudeltaan enintään 10 sivua. Taulukko 5. Tutkimusraportin rakenne ja keskeinen sisältö. Tausta ja tarkoitus Aineisto ja menetelmä Kuvataan lyhyesti, mitä tiedetään aiemman tutkimustiedon perusteella arvioitavan ja vertailulääkkeen hyödyistä ja haitoista potilaiden näkökulmasta sekä heidän tietotarpeistaan. Hyödynnetään arviointisuunnitelman luonnosta. Suositukseen viitaten kuvataan lyhyesti menetelmä, rekrytointi, osallistujat ja aineiston analyysi. Tästä suosituksesta poikkeavien menetelmien käyttö raportoidaan yksityiskohtaisemmin. Tulokset Luotettavuus ja sovellettavuus Tulosten raportointi Suoritetun laadullisen haastattelun luotettavuutta pohditaan kriittisesti seuraavista näkökulmista: rekrytoinnin sujuvuus haastattelujen järjestäminen (toteutettavuus) osallistujien homo-/heterogeenisyys sairauden erityispiirteiden ja lääkkeiden suhteen osallistujajoukon monipuolisuus taustatekijöiltään analyysin luotettavuus Tulokset raportoidaan analyysin taulukkopohjaan perustuen (taulukko 4). Lääkekohtaisessa arvioinnissa käsitellään sekä arvioitavaa lääkettä että vertailuhoitoja. Vastaavasti laajassa arvioinnissa tulisi käsitellä hyötyjen ja haittojen osalta kaikkia arvioinnin kohteena olevia hoitovaihtoehtoja ja niiden eroja. Alkuperäislainauksia eli sitaatteja suositellaan käytettäväksi raportin tekstiosuudessa. Sitaatit litteroidaan sanasta sanaan. Pohdinta Johtopäätökset Tuloksia tarkastellaan ja vertaillaan taustakirjallisuuteen. Haastattelun eettisyyttä pohditaan lyhyesti. Selkeät, tavoitteisiin vastaavat johtopäätökset. Raportin tärkein osio. 17
18 8. AIKATAULU Haastattelujen toteuttaminen vie aikaa arviolta 3 kuukautta. Ohjeellinen aikataulu on kuvattu taulukossa 6. Kriittisin ja aikaa vievin vaihe on haastateltavien rekrytointi, ja se on syytä aloittaa heti arvioinnin alkaessa. Taulukko 6. Tutkimuksen ohjeellinen aikataulu. Työvaihe Haastateltavien potilaiden rekrytointi Haastatteluihin valmistautuminen Arvioitu kesto 4 viikkoa samanaikaisesti potilaiden rekrytoinnin kanssa (vähintään 4 viikkoa) kirjallisuuteen tutustuminen haastattelurungon ja lomakkeiden muokkaaminen Haastattelujen suorittaminen Haastattelujen litterointi Haastattelujen analysointi Raportointi 2 3 viikkoa haastattelujen välipäivinä 2 3 viikon aikana haastattelujen määrän ja laajuuden mukaan (vähintään 4 vk) suositellaan tehtäväksi osin samaan aikaan tutkimuksen toteutuksen kanssa 18
19 lähteet ja liitteet Lähteet Barbour RS, Kitzinger J. Developing focus group research. Lontoo: Sage; NICE 2004a. A guide for patient / carer groups: contributing to a technology appraisal (reference N0516) [siteerattu ]. National Institute for Clinical Excellence 2004a. Elo S, Kyngäs H. The qualitative content analysis process. J Adv Nurs. 2008;62(1): Entwistle VA, Renfrew MJ, Yearley S, Forrester J, Lamont T. Lay perspectives: advantages for health research. BMJ 1998;316: NICE 2004b. Guide to the methods of technology appraisal (reference N0515) [siteerattu ]. National Institute for Clinical Excellence 2004b. Silverman D. Doing qualitative research. Lontoo: Sage; EUnetHTA, HTA Core Model for medical and surgical interventions Version 1.3 [päivitetty ]. EUnetHTA https://fio.stakes.fi/htacore/default.aspx. Gagnon MP, Desmartis M, Lepage-Savary D, Gagnon J, St-Pierre M, Rhainds M, ym. Introducing patients and the public s perspectives to health technology assessment: A systematic review of international experiences. Int J Technol Assess Health Care 2011;27(1): Hirsjärvi S, Hurme H. Tutkimushaastattelu: teemahaastattelun teoria ja käytäntö. Helsinki: Helsinki University Press; Hämeen-Anttila K, Katajavuori N. Haastattelututkimus. Kirjassa: Hämeen- Anttila K, Katajavuori N, toim. Yhteiskunnallinen lääketutkimus: ideasta näyttöön. Helsinki: Gaudeamus; 2008a. Hämeen-Anttila K, Katajavuori N. Laadullisen aineiston analyysi. Kirjassa: Hämeen-Anttila K, Katajavuori N, toim. Yhteiskunnallinen lääketutkimus: ideasta näyttöön. Helsinki: Gaudeamus; 2008b. Kristensen FB, Sigmund H, toim. Health Technology Assessment Handbook Version 1.0. [päivitetty ]. Kööpenhamina: Danish Centre for Health Technology Assessment, National Board of Health Kylmä J, Juvakka T. Laadullinen terveystutkimus. Helsinki: Edita; Lääkealan turvallisuus- ja kehittämiskeskus. Fimean suositus lääkkeiden hoidollisen ja taloudellisen arvon arvioinnista Sosiaali- ja terveysministeriö. Lääkepolitiikka Kohti tehokasta, turvallista, tarkoituksenmukaista ja taloudellista lääkkeiden käyttöä. Sosiaali- ja terveysministeriön julkaisuja 2011:2, Helsinki Sosiaali- ja terveysministeriö. Terveydenhuoltolaki [päivitetty ]. Helsinki Stewart DW, Shamdasani PN, Rook DW. Focus groups, theory and practice. California: Sage; Tutkimuseettinen neuvottelukunta: Humanistisen, yhteiskuntatieteellisen ja käyttäytymistieteellisen tutkimuksen eettiset periaatteet ja ehdotus eettisen ennakkoarvioinnin järjestämiseksi. Helsinki World Medical Association. Declaration of Helsinki. Ethical Principles for Medical Research Involving Human Subjects. Helsinki Liitteet Liite 1. Malli suostumuslomakkeesta Liite 2. Malli tutkimustiedotteesta Liite 3. Malli ilmoittautumislomakkeesta Liite 4. Malli kutsukirjeestä Liite 5. Haastattelurunko Liite 6. Esimerkki diabeetikoiden haastattelurungosta Liite 7. Malli taustatietolomakkeesta Liite 8. Esimerkki diabeetikoiden analyysitaulukosta National Board of Health, Danish Centre for Health Technology Assessment (DACEHTA): A review of organisational and patient-related assessments in HTAs published by INAHTA members Version 1.0. [päivitetty ]. Danish Health Technology Assessment 9(2), Kööpenhamina
20 LIITE 1. Malli suostumuslomakkeesta SUOSTUMUS OSALLISTUMISEEN TUTKIMUS [KENEN 1 ] ODOTUKSISTA JA KOKEMUKSISTA [MISTÄ 2 ] SEKÄ HEIDÄN LÄÄKETIEDON TARPEESTAAN Olen saanut sekä kirjallista että suullista tietoa [kenen 1 ] odotuksia ja kokemuksia [mistä 2 ] selvittävästä [haastattelututkimuksesta 3 ] ja mahdollisuuden esittää siitä tutkijalle kysymyksiä. Tutkimukseen osallistuminen sisältää nauhoitettavan [haastattelun 3 ], johon annan suostumukseni. Olen myös tietoinen, että tutkimusraportissa saattaa olla lainauksia [haastattelusta 3 ], mutta minua ei kuitenkaan voida tekstistä tunnistaa. Tiedän, että tutkimukseen osallistuminen on vapaaehtoista ja että minulla on oikeus kieltäytyä siitä milloin tahansa syytä ilmoittamatta. Tiedän myös, että [haastattelussa 3 ] ja sen yhteydessä kerätyt tiedot käsitellään nimettöminä ja ehdottoman luottamuksellisesti. Edellä mainitut seikat huomioiden olen halukas osallistumaan kyseiseen tutkimukseen. [Paikka].. Haastateltavan allekirjoitus / Nimen selvennys Lupaan käsitellä tiedot luottamuksellisesti ja raportoida tulokset niin, että yksittäisen haastateltavan tiedot eivät ole tunnistettavissa. Tutkijoiden allekirjoitukset / Nimen selvennykset 1 esim. diabeetikoiden 2 esim. pitkävaikutteisista insuliineista 3 valitse sen mukaan, järjestetäänkö yksilöhaastattelu vai ryhmäkeskustelu 20
21 LIITE 2. Malli tutkimustiedotteesta Sairastatko [mitä sairautta 1 ]? Käytätkö [mitä lääkettä 2 ]? Tule keskustelemaan [mihin sairauteen 3 ] ja [mihin lääkkeisiin 4 ] liittyvistä kokemuksista kanssamme! Tutkimme Lääkealan turvallisuus- ja kehittämiskeskuksen (jäljempänä Fimea) kanssa [kenen 5 ] odotuksia ja kokemuksia [mistä 6 ] sekä heidän lääketiedon tarvettaan. Tutkimus on osa Fimean arviointia, jossa verrataan [minkä lääkkeiden 7 ] hoidollista ja taloudellista arvoa [minkä sairauden 1 ] hoidossa. [Kenen 5 ] näkemykset ovat erittäin tärkeitä, sillä heillä on merkittävää kokemukseen perustuvaa tietoa lääkkeen käytöstä sairautensa hoidossa. Tutkimus toteutetaan [3 8 henkilön ryhmä- tai yksilöhaastatteluna 8 ] (kesto 1 2 tuntia). Keskustelu on vapaamuotoinen eikä siinä testata tietoa tai osaamista. Osallistujat pysyvät nimettöminä ja keskustelussa esille tulevat asiat käsitellään ehdottoman luottamuksellisesti. Tutkimuksen raportista ei myöskään ole tunnistettavissa yksittäisten osallistujien tietoja. Lisäksi tulokset voidaan julkaista tieteellisenä raporttina. [Haastatteluja 8 ] järjestetään seuraavasti: Haastattelu 9 Aika Paikka Ilmoittautumiset viimeistään Tilaisuuksissa on kahvitarjoilu. Olet tervetullut mukaan tutkimukseen, jos 1) olet vähintään 18-vuotias 2) sairastat [mitä sairautta 1 ] ja 3) käytät [arvioitava lääkettä 10 ] tai [vertailuhoitoa 11 ] 4) etkä ole terveydenhuollon ammattilainen. Tervetuloa keskustelemaan, kokemuksesi ja mielipiteesi ovat meille tärkeitä! Voit ilmoittautua meille puhelimitse tai sähköpostitse. Saat myös halutessasi meiltä lisää tietoa tutkimuksesta. Tutkijan nimi Puh. S-posti: Tutkijan nimi Puh. S-posti: Muokkaa hakasulkein merkityt kohdat: 1 esim. tyypin 1 tai tyypin 2 diabetesta 2 esim. insuliinihoitoa 3 esim. diabetekseen 4 esim. insuliineihin 5 esim. diabeetikoiden 7 esim. erilaisten pitkävaikutteisten insuliinien 8 valitse sen mukaan järjestetäänkö ryhmä- vai yksilöhaastattelu 9 mahdollinen alaryhmä, esim. tyypin 1 diabeetikot ja tyypin 2 diabeetikot 10 esim. insuliinianalogia (lääke ) 11 esim. NPH-insuliinia (lääke ) 6 esim. pitkävaikutteisista insuliineista 21
22 LIITE 3. Malli ilmoittautumislomakkeesta SUOSTUMUS YHTEYSTIETOJENI LUOVUTTAMISEEN Olen halukas osallistumaan [kenen 1 ] odotuksia ja kokemuksia [mistä 2 ] ja heidän lääketiedon tarpeitaan selvittävään [haastattelututkimukseen 3 ]. Annan suostumukseni yhteystietojeni luovuttamiseen tutkijoille. Suostumuksen allekirjoittaminen ei sido minua osallistumaan tutkimukseen. Tutkimukseen osallistuminen on vapaaehtoista, ja minulla on oikeus kieltäytyä siitä milloin tahansa syytä ilmoittamatta. Nimi Puh. S-posti Parhaiten sopiva ajankohta haastattelulle: Viikko vk XX vk XX vk XX Aika aamu (klo 10 12) iltapäivä (klo 14 16) ilta (klo 17 19) [Paikka].. Allekirjoitus / Nimen selvennys 1 esim. diabeetikoiden 2 esim. pitkävaikutteisista insuliineista 3 valitse sen mukaan, järjestetäänkö ryhmä- vai yksilöhaastattelu 22
23 LIITE 4. Malli kutsukirjeestä Hyvä vastaanottaja Kiitos ilmoittautumisesta [ajankohta] [haastatteluun 1 ]. Haastattelu järjestetään [paikka ja osoite]. Haastattelu kestää noin 1 2 tuntia, ja siellä on kahvitarjoilu. [Haastattelussa 1 ] tutkimme [kenen 2 ] odotuksia ja kokemuksia [mistä 3 ] ja heidän lääketiedon tarvettaan. Tutkimus on osa Lääkealan turvallisuus- ja kehittämiskeskuksen (Fimea) arviointia, jossa verrataan [minkä lääkkeiden 4 ] hoidollista ja taloudellista arvoa [minkä sairauden 5 ] hoidossa. [Kenen 2 ] näkemykset ovat erittäin tärkeitä, sillä heillä on merkittävää kokemukseen perustuvaa tietoa lääkehoidon toimivuudesta sairauden hoidossa. Tutkimus toteutetaan [3 8 henkilön ryhmä- tai yksilöhaastatteluna 1 ]. Keskustelu on vapaamuotoinen eikä siinä testata tietoa tai osaamista. Haastattelijan lisäksi paikalla voi olla avustaja, joka kirjoittaa muistiinpanoja keskustelusta. Tarvittaessa paikalla voi olla myös potilaan avustaja tai tulkki. Keskustelussa esille tulevat asiat käsitellään ehdottoman luottamuksellisesti. Yksittäisten osallistujien tiedot eivät ole tunnistettavissa tutkimuksen raportista. Tervetuloa keskustelemaan! Osallistumisesi [haastatteluun 1 ] sekä kokemuksesi ja mielipiteesi ovat meille tärkeitä! Mikäli sinulla on kysyttävää tai haluat lisää tietoa tutkimuksestamme, vastaamme mielellämme. Tutkijan nimi Osoite Puh. S-posti: Tutkijan nimi Osoite Puh. S-posti: 1 valitse sen mukaan, järjestetäänkö ryhmäkeskustelu vai yksilöhaastattelu 2 esim. diabeetikoiden 3 esim. pitkävaikutteisista insuliineista 4 esim. erilaisten pitkävaikutteisten insuliinien 5 esim. tyypin 1 ja tyypin 2 diabeteksen 23
24 LIITE 5. Haastattelurunko HAASTATTELURUNKO Haastattelun alussa: - Esittele tutkijat, tutkimus ja lääkkeen hoidollisen ja taloudellisen arvon arvioinnin prosessi lyhyesti - Kuvaa lyhyesti teemahaastattelun (yksilö- tai ryhmähaastattelu) idea painota kaikkien näkemysten olevan tärkeitä, ei ole oikeita tai vääriä vastauksia - Kerro oleelliset tiedot haastattelun kulusta keskustelu nauhoitetaan ja muistiinpanoja kirjoitetaan tulokset käsitellään ja raportoidaan luottamuksellisesti ja nimettöminä - Järjestä ryhmähaastattelussa haastateltavien esittelykierros huolehdi, että kaikki vastaavat lyhyesti ensimmäiseen kysymykseen, jotta nauhalle tallentuu nimi ja ääni litteroinnin helpottamiseksi Tarkentavat kysymykset (sisennettynä) auttavat jäsentämään haastattelua ja pitämään sen aiheessa. Kaikkia tarkentavia kysymyksiä ei tarvitse välttämättä esittää. Hakasulkein merkityt asiat ovat huomioita tutkijalle. 1. Potilaiden kokemukset sairaudesta [lyhyt ja nopea johdatus aiheeseen] - Miten sairaus vaikuttaa jokapäiväiseen elämäänne? [tarkenna kysymystä tarvittaessa apukysymyksillä] Mitä oireita olette kokeneet? Minkälaisten oireiden kanssa teillä on vaikeuksia elää? Mitä ongelmia tai rajoituksia sairaus aiheuttaa elämäänne? [esim. arki, työkyky, vapaa-aika] Miten sairaus vaikuttaa läheisiinne? [esim. puoliso, perhe, omaishoitajat, ystävät, työtoverit] 2. Potilaiden kokemukset käyttämänsä lääkkeen hyödyistä [muistuta teeman alussa, mihin lääkkeisiin keskustelussa keskitytään, tarvittaessa aloita keskustelu kysymällä, mitä tutkittavaa lääkettä haastateltavat käyttävät] - Miten lääke on vaikuttanut teihin? - Mitä hyötyjä olette kokeneet lääkkeestä? Miten koette lääkkeen käytön vaikuttavan [hyvinvointiinne/sairauden etenemiseen/ kurissa pitämiseen]? - Mihin oireisiin koette hoidon tehoavan eniten, entä vähiten? - Miten koette lääkkeen käytön vaikuttavan jokapäiväiseen elämäänne? [tarkenna kysymystä tarvittaessa apukysymyksillä] Mitä myönteisiä vaikutuksia lääkkeen käytöllä on arkeenne, työhönne ja vapaa-aikaanne? Miten koette lääkkeen käytön vaikuttavan läheisiinne? Miten lääkkeen käyttö vaikuttaa elämänlaatuunne? [EQ-5D: liikkuminen, itsestään huolehtiminen, tavanomaiset toiminnat, kivut/vaivat, ahdistuneisuus/masennus] - Miten lääkkeen käyttäminen sujuu käytännössä? [esim. lääkkeen annostelu ja ottaminen, annosteluvälineet, hoidon seuranta] Miten hoidon seuranta on järjestetty? [esim. laboratoriokokeet, lääkärissä käynnit, omaseuranta] - Millaisissa tilanteissa jätätte lääkkeen ottamatta tai muutatte sen annosta? 3. Potilaiden kokemukset käyttämänsä lääkkeen haitoista - Mitä haittavaikutuksia olette kokeneet lääkkeestä? - Mitkä haittavaikutuksista koette hyväksyttävänä? Entä mitä haittavaikutuksia ette voi hyväksyä? - Miten koette lääkkeen käytön hankaloittavan tai rajoittavan jokapäiväistä elämäänne? [tarkenna kysymystä tarvittaessa apukysymyksillä] Mitä kielteisiä vaikutuksia lääkkeellä on arkeenne, työhönne ja vapaa-aikaanne? Miten koette lääkkeen käytön vaikuttavan läheisiinne? - Millaisia kustannuksia lääkehoito aiheuttaa teille tai perheellenne? [tarkoituksena ei ole selvittää euromääräisiä kustannuksia, vaan sitä, millaisista seikoista potilaalle kertyy kustannuksia nimenomaan arvioinnin kohteena olevaan lääkehoitoon liittyen, esim. aika, matkakustannukset, hoitokustannukset (mm. tarvikkeet, tilat), hoidon seurannasta aiheutuvat kustannukset (esim. laboratoriokäynnit, kotiseuranta)] 24